Natasha Elyzza

Natasha Elyzza Rohishim (lahir 19 Oktober 1994) ialah seorang pelakon dan model wanita Malaysia, berasal dari Petaling Jaya, Selangor. Beliau mula bergiat aktif dalam bidang lakonan pada 2013 dan mula dikenali umum menerusi drama Duri Di Hati yang disiarkan di TV3.

Kerjaya
Natasha Elyzza, mesra dengan panggilan Tasya membuat kemunculan pertamanya dalam bidang lakonan ialah menerusi drama Duri Di Hati yang disiarkan di Slot Azalea TV3, kemudian diikuti oleh Bila Hati Perempuan Menjerit di Astro Prima.

Kerjaya filem beliau bermula pada 2017 apabila ditawarkan membintangi filem Kimchi Untuk Awak arahan Michael Ang lakonan Aiman Hakim Ridza dan Emma Maembong; menjayakan watak sebagai Yoo Ri. Filem ini ditayangkan pada 30 Mac 2017.

Pada tahun 2018, Natasha berlakon dalam tiga siri drama, antaranya ialah Rahsia Hati Perempuan.

Sebelum covid-19, sempat membintangi telefilem 'Dah Mati Pun Cantik' yang turut dibintangi aktor dan aktress ternama, Faizal Hussein dan Datin Lisa Surihani. Agak mencabar kerana perlu dimandikan seperti sekujur mayat dan menjalani pengambaran di dalam bilik mayat sebenar.

Tahun 2021, membintangi drama bersiri 'Lockdown 2' dalam episod bersama Rozita Che Wan,Wan Maimunah,Janna Nick,Dini Schatzmann. Terbitan U2 Media sdn bhd untuk tayangan Astro pada tahun 2022. Arahan Izuan Mokhtar dan Ain Shariff.

2022, telefilem 'Angah' yang dilakonkan bersama Puteri Balqis dan Aleeza Shadan mendapat sambutan ramai. Lebih-lebih lagi selepas klip telefilem ini dimuat naik di platform tiktok. 

Juga berkesempatan membuat penampilan di dalam Sepahtu Reunion Live. Tasha mengakui dia sedikit gementar dan gemuruh disamping mengalami 'stage fright' kerana buat pertama kali perlu berlakon pementasan secara langsung dan perlu menyanyi.

Membintangi drama bersiri seram di TV3, 'Remang' dalam episod 8 sebagai Atiqah, kisah sekumpulan pelajar kolej menjalani pengambaran filem pendek di sebuah banglo tinggal.

Kehidupan peribadi
Natasha sebelum ini pernah dikaitkan dengan isu rakaman video aksi 'panas' melibatkan wanita mirip pelakon Fathia Latiff. Beliau memohon maaf berhubung penyebaran rakaman itu melalui media sosial.

Natasha bersama pelakon Mimi Lana dan Fivi Mae ditahan selepas kediaman mereka di Subang Jaya, Selangor, diserbu oleh pihak polis pada 18 September 2015. Dalam serbuan itu, polis menemui satu beg mengandungi tiga paket plastik lutsinar yang mengandungi ganja seberat 15.74 gram dan bilah pisau atas almari baju dalam bilik kedua kediaman mereka. Beliau dipenjarakan selama 11 hari. Natasha dibebaskan pada 29 September selepas hasil siasatan mendapati dadah berkenaan bukan milik beliau.

Menetap di Shah Alam, ramai yang tertarik dengan wajahnya yang seperti gadis Cina. Sebenarnya beliau memang berketurunan Cina-Malaysia. Beliau mewarisi darah Cina dari ibunya, Farah Lily Hoe, yang memeluk agama Islam sebelum berkahwin dengan bapanya, Rohishim, yang berdarah Melayu-Benggali. Namun begitu, Natasha tidak tahu berbahasa Cina kerana dibesarkan dengan budaya Melayu dan bertutur bahasa Melayu seharian. 

Dia juga seorang penggemar kucing, kucing yang dimilikinya setakat ini melebihi 16 ekor kesemuanya. Antara nama-nama kucing belaannya ialah Justin, Cotton, Casper, Dior, Charming, Koala, Miki, Marble, Hailey, Kenzo, Luna dan Sunkiss.  

Pada 13 Disember 2020, Natasha memuatnaik kandungan di Instastory miliknya tentang kematian bapanya. Dia terkilan kerana tidak sempat berada disamping arwah sebelum menghembuskan nafas terakhir, walaupun beliau hadir sepanjang majlis pengebumian berlangsung. Ibu dan bapanya sudah berpisah sejak dia berusia 10 tahun.

Kerap berkongsi aktiviti riadah,berhibur bersama rakan selebriti,Emma Maembong keduanya berkawan rapat sebelum masing-masing mula memasuki dunia hiburan.

Filemografi

Filem

Drama

Telefilem

Model Klip

Rujukan

Pautan luar
 
 
 
 

Kelahiran 1994
Orang hidup
Orang Malaysia berketurunan Melayu
Orang Malaysia berketurunan Cina
Muslim Malaysia
Orang dari Selangor
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Peragawati Malaysia